Bemutatta új DVD-je borítóit Tarja - Starity.hu
Bemutatta új DVD-je borítóit Tarja
Idén jelenik meg a finn vokalista újdonsága, melynek borítóját rajongói választották ki.
Köztudott, hogy a Nightwish alapítójaként is ismert énekesnő idén tervezi piacra dobni Act II névre keresztelt DVD-jét, amit nem sokkal később vadonatúj nagylemeze követ majd. Érdekesség, hogy az énekesnő korábban ismét pályázatot hirdetett meg rajongói körében, ami annyit takart, hogy aki részt vett a koncerteken és jó minőségű képeket készített, annak fotója indulhat a pályázaton és ezáltal esélyt kap arra, hogy az általa készült felvétel szerepeljen a kiadványon.
Néhány napja Tarja ismét a fanatikusok segítségét kérte, akiknek ezúttal az volt a feladatuk, hogy négy, Tim Troncko által készített fotó közül kiválasztják, hogy mely fotó legyen a különböző formátumban megjelenő korong borítója. A szavazás a mai napon került lezárásra, néhány órája pedig már szemtanúi is lehettünk a végeredménynek, íme:
zene rajongók döntés DVD újdonság nightwish metál Tarja